***Alsó- Tisza-menti Önkormányzati Társulás***

**Csanytelek Község Önkormányzata Jegyzőjétől**

**Társulás Feladatellátójától**

***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

***Társulási Tanácsa E l n ö k é t ő l***

***6647 Csanytelek, Volentér János tér 2***

***Tel.: 63 / 578–510 Fax: 63 / 578-517,***

A/7-1/2023.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2023. februári ülésére**

**Tárgy:** *a Felgyői Mini Bölcsőde szakmai programja, házirendje és SZMSZ-e jóváhagyása*

**Tisztelt Társulási Tanács!**

Tájékoztatjuk Önöket arról, hogy az ismét átszervezés alatt álló *Alsó- Tisza-menti Többcélú Óvodák és Mini Bölcsődék Felgyői Mini Bölcsőde Tagintézményével való bővítése* miatt újabb állomásához, a forgatókönyv szerint a tárgyban benyújtott előterjesztés megvitatásához érkezett el, melynek véleményezésére az érintett Felgyő Községi Önkormányzat Képviselő-testülete, a Tömörkény Községi Önkormányzat és a Csanytelek Község Önkormányzata Képviselő-testülete a Társulás Társulási Megállapodása V. fejezete 12. pontja értelmében jogosított, egyben kötelezett. A tárgyban döntés meghozatala az intézményt fenntartó Alsó- Tisza-menti Önkormányzati Társulás Társulási Tanácsa feladat- és hatásköre.

A Társulás Társulási Tanácsa határozatába foglalt döntése jóváhagyását követően elengedhetetlen az alábbi szükséges intézkedések megtétele a hatályos vonatkozó központi jogszabályokban írtak szerint eljárva.

Az intézmény fenntartója a nemzeti köznevelésről szóló 2011. évi CXC. törvény 85. § (1) bekezdése szerint eljárva érvényesíti egyetértési jogát az átszervezett köznevelési intézmény szakmai programja, SZMSZ-e és házirendje vonatkozásában, igazodva az intézmény alapító okiratában foglaltakhoz.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998. (IV. 30.) NM rendelet (a továbbiakban: NM rendelet) 41. § (1) bekezdése értelmében a *bölcsődei ellátás* ezen jogszabály 10. mellékletében lefektetett „Bölcsődei nevelés-gondozás országos alapprogramja” alapján folyhat. A (2) bekezdés szerint eljárva, ezen országos alapprogramra építkezve, a bölcsődei ellátást nyújtani szándékozó intézmény **helyi szakmai program** készítésére kötelezett.

Az intézmény vezetője a Csanyteleki Óvoda és Mini Bölcsőde *szakmai programját*  *adaptálta* a Tömörkényi Mini Bölcsődére, jelenleg pedig a *Felgyői Mini Bölcsődére is,* továbbá  *elkészítette az intézmény tagintézménye szervezeti és működési szabályzatát, valamint a házirendjét.*

A szakmai program létének fontosságát jelzi, hogy az alappillére a nevelési-gondozási feladatoknak, továbbá a többcélú óvoda- mini bölcsőde *működési engedélyezési eljárása során szükséges dokumentumok egyike*, melyet a Csongrád-Csanád Vármegyei Kormányhivatal Hatósági Főosztálya Szociális és Gyámügyi Osztálya első fokon eljárva fog szakértői kirendelés keretében véleményeztetni a bölcsődei módszertani szervezet által.

**Tisztelt Társulási Tanács!**

Indítványozzuk a tárgyi előterjesztésben, az ahhoz 1. mellékletként csatolt szakmai programban, az SZMSZ-ben és a házirendben foglaltak és a határozati javaslatban írtakt változtatás nélküli elfogadását.

C s a n y t e l e k, 2023. február 07.

Tisztelettel:

………………………………. ……………………………….

Erhard Gyula Kató Pálné

Társulás Társulási Tanácsa Feladatellátó jegyző E l n ö k e Törvényességi felelős

**…/2023. (II. .. .) Atmöt határozat**

**Tárgy:**  *a Felgyői Mini Bölcsőde szakmai programja, házirendje és SZMSZ-e jóváhagyása*

**Határozati j a v a s l a t**

1. Az **Alsó- Tisza-menti Önkormányzati Társulás Társulási Tanácsa** napirendje keretében megtárgyalta fenti tárgyban benyújtott előterjesztésben és ahhoz 1. mellékletként csatolt

az *Alsó- Tisza-menti Többcélú Óvodák és Mini Bölcsődék (Felgyői Mini Bölcsőde)*

*szakmai programjába, a házirendben és az SZMSZ-ében* foglaltakat,

a nemzeti köznevelésről szóló 2011. évi CXC. törvény 85. § (1) bekezdése szerint eljárva, melyet

*változtatás nélkül j ó v á h a g y o t t.*

1. Döntésénél figyelembe-vette

* a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998. (IV. 30.) NM rendelet 41. § (1)-(2) bekezdése rendelkezését, miszerint a *bölcsődei ellátás* ezen jogszabály 10. mellékletében lefektetett „Bölcsődei nevelés-gondozás országos alapprogramja” alapján folyhat, melyre alapozva a mini bölcsődei ellátást nyújtani szándékozó intézmény **helyi szakmai program** készítésére kötelezett,
* Tömörkény Községi Önkormányzat Képviselő-testülete,
* Felgyő Községi Önkormányzat Képviselő-testülete,
* Csanytelek Község Önkormányzata Képviselő-testülete

által, a Társulás Társulási Megállapodása V. fejezet 12. pontjában rögzített jogalapon hozott támogató véleményét.

1. A Társulás Társulási Tanácsa elrendeli az átszervezett köznevelési intézmény működési engedélyezési eljárása során a jóváhagyott szakmai program benyújtását, az eljárás lefolytatására első fokon eljárni jogosult szerv számára.

Végrehajtás határideje: működési engedélyezési eljárás során való benyújtására: forgatókönyv szerint

Végrehajtásért felelős: Erhard Gyula Társulás Társulási Tanácsa Elnöke, Kató Pálné feladatellátó jegyző

Beszámolás határideje: működési engedély benyújtását követő soros ülésen

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Tömörkény Községi Önkormányzat Polgármestere
* Felgyő Községi Önkormányzat Polgármestere
* Csanytelek Község Önkormányzata Polgármestere
* Kató Pálné Csanytelek Község Önkormányzata jegyzője, feladatellátó és általa
* Szabóné Pálinkás Györgyi köznevelési intézmény vezetője (Felgyő/Csanytelek)
* Irattár