|  |  |
| --- | --- |
| Alsó- Tisza-menti Önkormányzati TársulásTársulási Tanácsa E l n ö k é t ő l ***6647 Csanytelek, Volentér János tér 2.***  ***Tel.: 63 / 578–510 Fax: 63 / 578-517***  ***e-mail: atmot@csanytelek.hu*** | Csanyteleki Polgármesteri Hivatal Vezetőjétől, Feladatellátó jegyzőtől, törvényességi felelőstől  ***🖂 6647. Csanytelek, Volentér János tér 2.***  ***Tel.: 63/578-512***  ***e-mail:*** [***jegyzo@csanytelek.hu***](mailto:jegyzo@csanytelek.hu) |

A/8-1/2023.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2023. februári ülésére**

**Tárgy:** *Alsó- Tisza-menti Többcélú Óvodák és Mini Bölcsőde Alapító Okirata módosításának jóváhagyása*

**Tisztelt Társulási Tanács!**

Emlékeztetjük Önöket a **Társulás Társulási Tanácsa** által 6/2018. (II. 13.) Atmöt sz. alatti határozatban hozott azon döntésére, miszerint a Csanytelek Község Önkormányzata 2018. szeptember 01. napjától kötelező feladatává vált *bölcsődei ellátás feladatát az Alsó- Tisza-menti Önkormányzati Társulásra, mint az Alsó- Tisza-menti Egyesített Óvoda fenntartójára átruházta, a Csanyteleki Tagintézmény köznevelési feladatának átszervezését és az intézmény eddigi nevének Alsó- Tisza-menti Többcélú Óvodák és Mini Bölcsőde elnevezésre való* módosítását rendelte el és utasítást adott a további szükséges intézkedések megtételére, benne az *intézmény Alapító Okirata módosítása beterjesztésére.*

A Társulás Társulási Megállapodása 6. módosítása és annak mellékleteként csatolt feladat-ellátási megállapodás2. módosítása tárgyában benyújtott előterjesztésben foglaltakat mind a 4 Tagönkormányzat tárgyalta, jóváhagyta és a Társulás Társulási Tanácsa 7/2018. (II. 28.) Atmöt és 8/2018. (II. 28.) Atmöt határozatába rögzítetten elfogadta a bölcsődei ellátás feladata átadás – átvételére irányuló megállapodásában szabályozott dokumentumokat.

**Tömörkény Községi Önkormányzat Képviselő-testülete** 49/2018. (VIII. 28.) Kt. és 50/2018. (VIII. 28.) Kt. határozatával a **bölcsődei ellátás** *kötelező önkormányzati feladatát átruházta a Társulásra, melyet a Társulás Társulási Tanácsa határozatába foglalva átvállalt.*

A Társulás és a Feladatellátó jegyző között megkötött, 2019. január 01. napjával módosult *Feladatellátási megállapodás és a Társulás fenntartásában lévő, nevét Alsó- Tisza-menti Többcélú Óvodák és Bölcsődék elnevezésre változtató intézmény gazdálkodási feladatellátási megállapodása* a Tagönkormányzatok javaslata alapján a Tárulás Társulási Tanácsa döntése szerint.

Az átvállalt feladat alapdokumentumba való felvétele a *Társulás Társulási Megállapodása kiegészítésével*  megy végbe, amely **az óvodai és bölcsődei ellátások keretében már tartalmazza a Tömörkény, Kossuth u. 112. sz. alatt kialakított ingatlanban működtetett mini bölcsőde *tagintézménye létét, amely a* Felgyői székhelyű *nevelési intézmény neve, szervezeti felépítése megváltoztatásával járt.***

A Társulás Társulási Megállapodása, a Feladatellátási megállapodás, annak pénzügyi megállapodása, Szervezeti és Működési Szabályzata ismételt módosítását, vele együtt az *intézmény Alapító Okirata változtatását* a **Felgyői Mini Bölcsőde (Felgyő, Templom u. 1. sz.)** a jelenleg Társulásba adott óvoda feladatellátását biztosító épületben kapott helyet, melynek2023. május 1. napjától való Társulásba adása – vétele elengedhetetlenné teszi, mert az intézmény feladatköre kibővül és a Felgyői Óvoda neve **Felgyői Óvoda és Mini Bölcsőde** névre változik, ugyanakkor a Felgyői székhelyű intézmény neve nem módosul.

A Társulás Társulási Megállapodása jóváhagyását tanúsító Tagönkormányzati és Társulás Társulási   
Tanácsa által hozott határozatok kivonatai, az érintettek által saját kezűleg aláírt Társulási Megállapodás eredeti példányai, a vonatkozó változásjelentő nyomtatványok, benne az Alapító Okirat módosított és egységes szerkezetbe foglalt változatának a MÁK Csongrád-Csanád Vármegyei Igazgatóságához elektronikus formátumban való megküldése szükséges ahhoz, hogy *az önkormányzat kötelező feladatává vált bölcsődei ellátás feladata, továbbá a feladat ellátását biztosító intézmény átszervezése, újabb tagintézménnyel való bővítése, a Felgyői intézmény nevének változása átvezetése megtörténjen a törzskönyvi nyilvántartáson.*

Az államháztartásról szóló 2011. évi CXCV törvény (a továbbiakban: Áht.) 8/A. § (2) bekezdés és 9. § a) pontja értelmében *az alapító okiratot és annak módosítását az alapító szerv* *adja ki a kincstár által rendszeresített formanyomtatvány alkalmazásával,* az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (1)-(2) és (4) bekezdésébe foglaltak szerinti eljárásrendben.A Magyar Államkincstár illetékes igazgatósága csak a honlapjáról letöltött formanyomtatvány szerinti alapító okiratot fogadja be a törzskönyvi nyilvántartásban történt változás átvezetésére, melynek eleget téve az  *Alsó- Tisza-menti Többcélú Óvodák és Mini Bölcsőde szervezeti változását tartalmazó módosító Alapító Okiratot az 1. melléklet szerint, az egységes szerkezetbe foglalt Alapító Okiratot a 2. melléklet szerint javasoljuk jóváhagyásra* a Társulás Társulási Tanácsa számára.

Ennek a hatósági eljárásnak köszönhetően nyílik majd lehetőség az ismét átszervezett intézményen belül a Felgyői Mini Bölcsőde tagintézménye számára 2023 május 1. napjától történő feladat-finanszírozásra való jogosultsága megszerzésére, melynek leigénylésére idén ősszel kerülhet sor. Addig Felgyő Községi Önkormányzatnak idei évi költségvetése terhére meg kell előlegeznie az átszervezett intézményen belül a Felgyői Mini Bölcsőde tagintézmény működtetéséhez szükséges költségek fedezetét, melyet a központi költségvetés utólag lefinanszíroz.

A tárgyi intézmény feladatait a vonatkozó központi jogszabályok, az intézmény fenntartója által kiadott okiratok, a Társulás Társulási Megállapodása, a feladatellátási megállapodások, továbbá szakmai anyagok, jelesül az *intézmény Alapító Okirata,* a Szervezeti és Működési Szabályzata, valamint a Szakmai programja, a Házirendje *tartalmazza azon jogokat és kötelezettségeket, amelyek az intézményt és annak szolgáltatásait igénybe vevőket érinti.*

Az intézmény Alapító Okirata változását, benne az intézmény átszervezése miatt módosult feladatellátást, a *bölcsődei ellátás Felgyő községben való bevezetése tényét szintén át kell vezettetni a MÁK illetékes igazgatósága által vezetett törzskönyvi nyilvántartáson,* hiszen ennek ismeretében kerülhet sor a feladatmutatók szerinti költségvetési állami támogatás nyújtására, melyből a Felgyői bölcsődei 1 csoport (7 fő kisgyermek) és a közalkalmazottak (1 fő kisgyermeknevelő és 1 fő bölcsődei dajka alkalmazása) illetménye, az intézmény működési költsége fedezete biztosítható.

Az intézmény Alapító Okiratában történt változások átvezetése elengedhetetlen feltétele *az intézmény szolgáltatói nyilvántartásba vételének, a működési engedélye módosításának,* mely kérelemhez egyéb dokumentumok csatolása is szükséges ahhoz, hogy a hatósági engedély birtokában idén május 1. napjával megkezdődhessen a Felgyői Tagintézményben a többcélú óvodák és mini bölcsődék intézményén belül a Felgyői mini bölcsőde működtetése.

**Tisztelt Társulási Tanács!**

Kezdeményezzük a tárgyi előterjesztés, az ahhoz csatolt Alapító Okirat módosító és egységes szerkezetbe foglalt változata tárgyalását és a határozati javaslat változtatás nélküli elfogadását.

C s a n y t e l e k, 2023. február 10.

Tisztelettel:

……………………………….. …………………………….

Erhard Gyula Kató Pálné

Társulás Társulási Tanácsa Társulás Feladatellátó

E l n ö k e j e g y z ő j e

**…./2023. (II. ... .) Atmöt határozat**

**Tárgy:** *Az Alsó- Tisza-menti Többcélú Óvodák és Mini Bölcsődeék Alapító Okirata módosítása jóváhagyása*

### Határozati j a v a s l a t

*Az Alsó- Tisza-menti Önkormányzati Társulás Társulási Tanácsa a tárgyi előterjesztést megtárgyalta és az alábbi döntést hozta:*

1. A Társulás Társulási Tanácsa az államháztartásról szóló 2011. évi CXCV. törvény 8/A. § (2) bekezdésében és a 9. § a) pontjában biztosított jogkörében eljárva, az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (1)-(2) és (4) bekezdésben foglaltak szerint

az Alsó- Tisza-menti Többcélú Óvodák és Mini Bölcsődék

ezen határozathoz 1. mellékletként csatolt *Alapító Okirata módosításait*

a 2.mellékletként csatolt *egységes szerkezetű Alapító Okiratát*

2023. május 01. napjával való hatályba léptetéssel j ó v á h a g y j a.

Végrehajtás határideje: azonnal, legkésőbb 2023. 04. 30.

Végrehajtásért felelős: Erhard Gyula Társulás Társulási Tanácsa Elnöke

Kató Pálné Feladatellátó jegyző, Törvényességi felelős

Beszámolás határideje: végrehajtást követő soros ülésen

1. A Társulás Társulási Tanácsa felhatalmazza a Társulás Társulási Tanácsa Elnökét a képviseletében és nevében, a Társulási Tanács által jóváhagyott, az 1. pont szerinti Alapító Okiratok aláírására.

Végrehajtás határideje: azonnal, legkésőbb 2023. 04. 30.

Végrehajtásért felelős: Erhard Gyula Társulás Társulási Tanácsa Elnöke

Kató Pálné Feladatellátó jegyző, Törvényességi felelős

Beszámolás határideje: végrehajtást követő soros ülésen

1. A Társulás Társulási Tanácsa felkéri a Társulás Feladatellátó jegyzőjét, hogy az Alsó- Tisza-menti Többcélú Óvodák és Mini Bölcsődék módosított és egységes szerkezetbe foglalt Alapító Okiratában foglalt változások törzskönyvi nyilvántartáson való átvezetése érdekében gondoskodjon az Alapító Okiratok Magyar Államkincstár Csongrád-Csanád Vármegyei Igazgatósága részére elektronikus úton történő megküldéséről, továbbá erről tájékoztassa az érintett költségvetési szerv vezetőjét.

Végrehajtás határideje: az 1.-2. pontban foglaltak végrehajtását követően azonnal

Végrehajtásért felelős: Kató Pálné Feladatellátó jegyző, Törvényességi felelős

Beszámolás határideje: végrehajtást követő soros ülésen

Határozatról értesítést kap:

* Magyar Államkincstár Csongrád-Csanád Vármegyei Igazgatósága (Szeged)
* Erhard Gyula a Társulás Társulási Tanácsa Elnöke, Csanytelek Község Önkormányzata Polgármestere
* Kató Pálné Csanyteleki Polgármesteri Hivatal Vezetője, Feladatellátó, jegyző, Törvényességi Felelős és általa
* Horváth Lajos Felgyő Községi Önkormányzat Polgármestere
* Bedő Tamás Csongrád Városi Önkormányzat Polgármestere
* Bánfi Sándor Tömörkény Községi Önkormányzat Polgármestere
* Szabóné Pálinkás Györgyi az Alsó- Tisza-menti Többcélú Óvodák és Mini Bölcsőde intézményvezetője (Felgyő) és a Csanyteleki Tagintézmény Vezetője (Helyben)
* Tóth Józsefné a Csanyteleki Polgármesteri Hivatal Adó- és Pénzügyi Iroda Vezetője
* Irattár